พอดีกินยาคุมอยู่ ยี่ห้อ พรีม21เม็ดค่ะ แล้วมีอะไรกับแฟน แต่น้ำอสุจิก็ออกมาจากช่องคลอดเพราะว่ามีอะไรกันเสร็จ ก็อาบน้ำเลยค่ะ แล้ววันต่อมาก้อไม่ได้มีไรกันก้อยังกินยาคุมอยู่ แต่หลังจากนั้นก็หยุดกินกลางแพงเลย จะท้องป่าวค่ะ
สวัสดีค่ะ ยาคุมกำเนิดนั้น ไม่สามารถป้องกันการตั้งครรภ์ได้ 100% แต่หากทานยาได้อย่างถูกต้อง ก็จะช่วยป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์จึงถือว่าน้อยมากดังนั้น หากก่อนหน้าที่จะมีเพศสัมพันธ์ ได้ทานยาต่อเนื่องมามากกว่า 7 วันแล้วและในวันที่มีเพศสัมพันธ์ ก็ยังทานยาคุมอยู่ ยาคุมก็จะช่วยป้องกันการตั้งครรภ์ได้ แต่เมื่อหยุดทานยาคุมกำเนิดแล้ว หากหลังจากนี้ ได้มีเพศสัมพันธ์อีก ก็จะมีโอกาสตั้งครรภ์ได้และโดยปกติ เมื่อหยุดทานยาคุมกำเนิดโดยที่ยังไม่หมดแผง หลังจากนั้นประมาณ 2-5 วัน จะมีเลือดออกมา เพราะเยื่อบุโพรงมดลูกขาดฮอร์โมนจากยาที่จะมากระตุ้น (คล้ายกับการที่ทานยาคุมหมดแผง) ดังนั้น หากหยุดทานยาคุมไปนานเกิน 5 วันแล้ว แต่ไม่มีเลือดออกมา สาเหตุหนึ่งอาจเกิดจากการตั้งครรภ์ได้ ดังนั้นแนะนำให้ลองตรวจหาการตั้งครรภ์ดูก่อนค่ะ หากตรวจไม่พบ ก็ให้รอไปอีกซัก 1 สัปดาห์ แล้วจึงตรวจซ้ำอีกครั้งค่ะ